Qui fu Napoli

Qui fu Napoli è na canzona napulitana d"o 1924 scritta 'a Ernesto Murolo e musecata 'a Ernesto Tagliafferri.

Parole d"a canzona

Va cu te stu core amato
pe’ ‘sta via ca porta a mare.
Llà sta Napule allummato.
Mo ca scinne chesti ggrare
vide ‘o mare accumparé.

Spanne ll’aria nu sapore
d’erba ‘e scoglie e de magnà.
Na cantina ‘e piscatore
tene ‘o lume pronto già.

Fuoco e zuccaro ‘o mellone,
ce stennimmo ‘nterr’â rena.
Neve ‘e ‘sprinia ‘into giarrone,
‘ncielo ‘e stelle e ‘a luna chiena.

E io canto: Qui fu Napoli!
Nisciuno è meglio ‘e me.
Dimane penzo ê diebbete,
stasera só’ nu rre!

Sentarraje ‘ncopp’a la rena
voce a stesa ‘e marenare:
“Tira, ohé, ch’ ’a rezza vène”
“forza ohé, ch’aónna ‘o mare”
“Tira, arranca, venga a me!”

Cu chitarre e lume a giorno
na varchetta passa e va.
Eossa e verde è ll’acqua attuorno,
tu nun mange, pe’ guardà.

E i’ te vaso ‘sta vucchella
cu cchiù sfizio e passione.
‘sta vucchella sciuliarella
‘nfosa ‘e vino e de mellone.

E io canto: Qui fu Napoli!

Vintun’ore, ccà vicino,
nu rilorgio, ll’ora sona.
Forse è ‘ammore, forse è ‘o vino.
‘Sta faccella s’abbandona,
tu t’adduorme ‘mbracci’a me.

Pe’ cuperta tiene ‘e stelle,
pe’ cuscino chistu core.
Nonna, nonna a st’uocchie belle
so’ sti vvoce ‘e piscatore.

Dint’ô suonno, smaniosa,
mo mme vuó’, mo mme ne cacce.
Po’ te scite e, vrucculosa,
t’annascunne ‘int’a sti bbracce.

E io canto: Qui fu Napoli!

Categurìa:'E canzone napulitane